Krieket was voorheen 'n gewilde sport, maar is deur sokker verbygesteek, terwyl krieket in onlangse jare weer gewildheid verwerf het. Die Nederlandse nasionale krieketspan het tot dusver vir vier krieketwêreldbekertoernooie gekwalifiseer (in 1996, 2003, 2007 en 2011). Nederland was mede-gasheer van die Krieketwêreldbeker 1999, maar het nie daaraan deelgeneem nie. Hulle het ook vir vier T20I-wêreldbekers gekwalifiseer (in 2009, 2014, 2016 en 2021). Tydens die T20I-wêreldbeker 2009 het Nederland Engeland verslaan.